Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12907

f) a bérlő neve, címe és vállalkozása – ha van. 2.37.1 Ajánlott gyakorlat. - A szerződő állam Légiforgalmi Tájékoztató Kiadványában tegye közzé a 2007/70/II. szám 2.37 pontban említett előzetes engedélyezési kérelem feldolgozásához a járat indulást megelőzően szükséges legrövidebb időtartamot. 2.38 Ha a repülésbiztonság érdekében a szerződő állam előzetes engedélyezést ír elő, a megállás nélkül átutazó, vagy nem kereskedelmi célból megálló légi-jármű esetében ne követeljen az előzetes engedély kérelmezés alkalmával egyéb más információt, mint amit a repülési terv tartalmaz. Megjegyzés. – A repülési tervre vonatkozó előírásokat a 2. Annex – „Repülési szabályok” tartalmazza. 2.39 Ha a 2.38-ban említett járatok esetében a szerződő állam előzetes engedélyeztetést ír elő, ne írja elő a kérvény három munkanapnál korábban történő benyújtását. III. Előzetes értesítés az érkezésről 2.40 A megszakítás nélküli tranzit átrepülést, vagy nem kereskedelmi célú leszállást a szerződő állam felségterületén végrehajtó légi-járműtől a szerződő állam annál korábbi előzetes bejelentést ne követeljen, mint amennyi a légiforgalmi irányítás és az illetékes határőrizeti szervezetek igényeinek kielégítéséhez szükséges. Megjegyzés.- E rendelkezésnek nem célja megakadályozni, hogy kábítószer ellenőrzés céljából megfelelő intézkedéseket léptessenek életbe. 2.41 A szerződő állam megfelelő előzetes bejelentésként fogadja el a repülési tervben szereplő adatokat azzal a feltétellel, hogy ezt a tájékoztatást legalább két órával az érkezés előtt megkapja, továbbá, hogy a leszállás előzetesen kijelölt valamelyik nemzetközi repülőtéren történik. IV. A légi-járművek engedélyezése és tartózkodása 2.42 Ajánlott gyakorlat. – Azokon a nemzetközi repülőtereken, ahol nemzetközi általános célú repülés zajlik, e repülések számára a szerződő állam segítse elő megfelelő szintű határellenőrzés és engedélyeztetés biztosítását. A szerződő államok, együttműködve a légi-jármű üzemeltetőkkel és a repülőtér üzemeltetőkkel, célként állapítsanak meg egy repülőgépre, a szokásostól nem eltérő folyamathoz egy 60 perces összevont időtartamot, az összes előírt indulási/érkezési formalitások teljesítéséhez, beleértve a légi-közlekedés védelmével összefüggő tennivalókat, amely akkor kezdődik, amikor a hajózó-személyzet a repülőtéren az első folyamatponton megjelenik. Megjegyzés – A 60 perc alatt teljesítendő „ előírt indulási/érkezési formalitások”-nak tartalmazniuk kell a légi-közlekedés védelmi teendőket, és ahol alkalmazható, a repülőtéri és egyéb illetékek beszedését és a határellenőrzési intézkedéseket. 2.43 Ajánlott gyakorlat.- Az olyan nemzetközi repülőtereken, ahol a nemzetközi általános célú repülések nem gyakoriak, a szerződő állam engedélyezze egyetlen állami hatóság részére, hogy az összes határőrizeti szervezet nevében végrehajtsa a légi-járművek és rakományuk engedélyeztetési feladatait. 2.44 A nem menetrendszerinti légi szolgáltatást végző, és adott szerződő állam bármely kijelölt nemzetközi repülőterén leszálló, illetve útját megszakító és az Egyezmény 24. Cikkelyének megfelelően, a repülőtér használatára átmenetileg fizetési kötelezettség nélkül engedélyt kapó légijármű, az államban tartózkodáshoz az illető állam által meghatározott időtartamra anélkül kapjon engedélyt, hogy légi-jármű vámolási költség címen óvadék letételét követelnének. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes